JohanHeinsen/ENO huggingface dataset:
Viborger Samler, 1849-11-13
J "Skildringer fra den slesvigske Krig fortælles: En Dag gik jeg ud i Kjeden. Det var smukt Veir, og jeg glædede mig over den Frugtbarhed, jeg saae rundt omkring mig; thi man maa endelig ikke troe, at Dyppelbjerg er en Ørken. Nei det er tverimod veldyrket, og vore Soldater skulle sikkert ikke nedtræde Sæden. Selv naar de under Fægtningen commanderes ind paa en besaaet Mark, lystre de nødig. "Det er Synd for det meget, gode Korn", sige de. Og saa menneskelig har Krigen været ført, at Qvæget, idetmindste til en Tid, uforstyrret græssede imellem Kjederne. Røgteren, som opholdt sig paa dette temmelig uhyggelige Sted, fik med Fjendens Bevilgning af og til en Tilførsel af Levnetsmidler.
Viborger Samler, 1849-11-13
J Flensborg har, efter Flensb. Corresp.", fundet en smuk Sørgehøitid Sted i Løverdags Morges. Et Tog med 2 af Mandskabet paa Ægir" baarne og ledsagede Faner og et svensk Musikcorps i Spidsen bevægede sig fra Capellet paa Kirkegaarden under alle Kirkeklokkers Ringning til Skibsbroen. Paa Liigvognen stod, smykket med Krandse og Baand og indhyllet i Dannebrogsflag, den desværre saa tidligt ved Eckernførde faldne Søhelts, Capitainltn. Kriegers Kiste. Nærmest efter Liigvognen fulgte Hr. Tillisch og Officiererne fra Ægir", derimod saae man i det hele lange Følge ikke en eneste af Byens geistlige eller civile Embedsmænd uden Overpolitimester, Schrader. J flere Gader vare Husene forøvrigt smykkede med Dannebrogsslag. Næsten alle Skibe i Havnen, flagede paa halv Stang og Ægir gav 7 Minutskud. Skirner bringer Heltens jordiske Levninger til Kjøbenhavn.
Viborger Samler, 1849-11-13
Den i Gaarsaavisen omtalte Spion, som i Søndags paagrebes ved Flensborg, ifærd med at foretage Opmaalinger, er en slesv. holst. Officier, ved Navn Graf. Jfølge Fl. Espd." er senere baade han og hans Bevogter, en Politibetjent Wohler, undvegen.
Viborger Samler, 1849-11-13
Den preussiske Garnison i Husum er i den Grad bleven forøget, at den nu bestaar af 900 Mand, eller omtrent een Soldat paa hver fjerde Jndvaaner.
Viborger Samler, 1849-11-13
En Skipper fra Eckernførde beretter, at Fregatten Ge sion ligger i 4 Favne Vands Dybde og at Reparationen paa dens Skrog er fuldendt. Tiltaklingen er nu begyndt og Mersene lagte. Circa 60 Mand ere daglig derombord i Arbeide. Den Øverstbefalende er en indfødt Lybekker. Curiosum. J en Propheti, som man har fundet i et Kloster, hedder det med Hensyn til den attraaede tydske Enighed og Eenhed: "Anno 40 und 8. Wird Nichts vollbracht; Jn 40 und 9 Wird's auch nicht viel sein; Jm Jahre 50 Oeffnet eine Thur sich; Jm Jahre 50 und 1 Werden ginig mir sein.""Dorfzig.", som meddeler dette Curiosum, tilføier: "Da de tvende første Dele af denne Propheti allerede ere gaaede i Opfyldelse og den tredie ligeledes har saa Meget for sig, saa vil ogsaa den fjerde Deel ikke blive uopfyldt, og Læserne ville derfor gjøre vel i at fatte sig i Taalmodighed.
Viborger Samler, 1849-11-13
Den preussiske Statsminister v. Kamptz, en af de faa tydske Statsmænd der allerede i længere Tid have anerkjendt Danmarks Ret til Slesvig og havt Mod til at udtale og bevise den, er afgaaet ved Døden. Statholderskabet har udnævnt den bekjendte Advocat Sammer til overordentlig Professor i Lovkyndigheden ved det kieler Universitet istedetfor Professor Chr. Paulsen, der ved Oprørets Udbrud maatte forlade sit Embede.
Viborger Samler, 1849-11-13
I Anledning af Hertugen af Augustenborgs Udeblivelse fra Landsforsamlingen i Kiel og derfor indsendte Undskyldningsskrivelse, siger "Sønderborger Ugeblad Hvad mon denne noble Herre vel har kunnet undskylde sig med, da det jo dog for Øieblikket hverken er Høst eller Væddeløbstid, Skulde maaskee hans høivelbaarne Fætter have givet ham et eller andet betydningsfuldt Vink om, at det nok var bedst for Hs. Ex-Durchlauchtighed, at afholde sig fra al Deeltagelse i Forsamlingen, Man skulde næsten troe det!" – De slesvig-holstenske Organer, ere meget vrede over en Skrivelse fra Grev Eulenburg, hvori han tilretteviser Superintendent Nielsen for hans ulovlige Fremgangsmaade. – J Lauenborg har Lands forsamlingen taget den Beslutning, at Statholderskabets Præsident skal sørge for, at Lauenborg ved en Deputeret kommer til at deeltage i Fredsunderhandlingerne og at Statholderskabet ikke afslutter nogen Tractat, der griber væsentlig ind i Landets Forhold, uden først at have raadspurgt Landsforsamlingen.
Viborger Samler, 1849-11-13
Den 26de Octbr. feirede Pastor Balle, Sognepræst til Urlev og Steenderup Menigheder, sit 50aarige Embedsjubilæum. Paa Grund af hans og hans Kones Alder og Svaghed kunde ingen Kirkehøitid finde Sted; men hans Familie og Venner mødte den Dag i hans Huus, for at bringe Jubeloldingen deres Lykønskning, og Justitsraad With, som den Dag ogsaa glædede Familien med sin Nærværelse, tolkede i en kort, men skjøn Tale, Dagens høie Betydning, og saaledes feirede han stille og bramfri, i Vennekreds, denne Høitids- og Glædesdag. (Aarh. Av.)
Viborger Samler, 1849-11-13
Handels= og Skibs-Efterretninger. Altone-Qvægmarked, den 5te November. Jdag vare 1027 Stkr. stort Hornqvæg paa Markedet, hvoraf 753 solgtes, navnlig c. 100 til England og 2025 til Berlin; 274 forbleve usolgte. Handelen gik atter meget træven og Priserne forbleve næsten uforandrede. Bedste Stude betaltes med 10 101 og 11 Rd. Cour. pr. 100 S. Handelen med Gildevæddere gif meget slet; der vare circa 500 paa Markedet. Svinehandelen, var ligeledes daarlig, bedste Vare betaltes med 2529 Mk. Cour. pr. 100 m.; større Sviin kostede betydeligt mindre. (Dv.) Paa Flensborg nylig afholdte store Qvægmarked vare c. 4000 Stude. Prisen paa Oxekjød var 2 a 3 ls. Pd. Talg kostede 4 s. Pd. - Paa Markedet i Jtzehoe var der 9000 Stkr. Qvæg, hvoriblandt en stor Deel jydske. Fedt Qvæg kostede 9 Rbd. pr. 100 Pd. Det danske Skib "Helene", Capt. Lock, er total forliist paa Reisen fra Valparaiso til San Francisco i Californien. Det havde nemlig ved at løbe ind i Bayen forfeilet Havnen og var kommen ind i en Bugt, hvor det af Mangel paa Vand og Ankergrund hverken kunde vende eller slippe ud fra igjen Skib og Ladning ere aldeles tabte; Mandskab og Passagerer, derimod reddede. Thisted. Den 8de De, havde Byens Jndvaanere det behagelige Syn, at see det første her byggede Skib, Skonnerten Jens Nordentofts Minde, 34 1/2 Comm. Læst stor, løbe af Stapelen. Det er bygget for Rhederens, Kjøbmand Norden tofts Regning, og Bygmesteren er Skibstømmerster Strand. (Thist. Av.)
Viborger Samler, 1849-11-13
Agger Kanals Skibsliste, Jndk. den 7de Novbr.: N. M. Jessen paa Reisen til Hull, indkommet med læk Skib, afgaaet til Struer for at oplosse, sin indehavende Ladning Korn.
Viborger Samler, 1849-11-13
Døde. Kjøbenhavn: Consumtionsskriver ved Østerport, Capt. Johan Erhardsen Saabye, 67 Aar; Eleonore Meltzer, f. Tamm Arnoldus Schindel; Mariane Gandil; Enke efter Postbud Niels Thomsen, Johanne Kirstine, f. Nielsen, 60 Aar; Bendte Berg, f. Christensen, 91 Aar. - Helsingør: Ulrikke Mariane Holm, f. Brøndlund, 59 Aar. - Horsens: Johanne Magrethe Fischer, f. Rosenvold, 50 Aar. - Vib, Mark ved Aarhuus: Charlotte Erichsen, f. Sørensen, 41 Aar. - Aalborg: Marie Sigvardine, f. Hoff, 39 Aar. - Randers, Møller Niels Andersen, Welling, 62 Aar. - Holsteenborg i Sydgrønland, Missionair Carl Jørgensens Hustru, Agnes, f. Klüwer, 25 Aar.
Viborger Samler, 1849-11-13
J Nr. 185 af dette Blad har en Mand, der kalder sig F. ladet høre fra sig og meddeelt Publikum sine høist vigtige og originale Opdagelser, angaaende Stillingsvæsenet. Disse gaae blandt andet ud paa at berette, at Sessionen forestaaer, og at Stillings-Commissionairerne vel snart ville komme i Virksomhed; men man fristes næsten til at troe, at "Mosjo P. er dorsk eller uvidende; thi begge Deele finde alt Sted for Øieblikket paa flere Steder, saa det er meget ilde, at han saa seent har bragt sin Viisdom til Torv, samt at foreslaae, at andre Mænd skulde hæmme Stillings-Commissionairernes Virksomhed ved at tilbyde at skaffe Stedfortrædere. Hr. P. vilde maaskee godhedsfuld behage at paavise, hvorledes den ene Commissionair skulde kunne hæmme eller forhindre den anden i at stille en Stedfortræder, naar ellers Parterne blive enige. Jkke for Jndsenderens Skyld, der i Henseende til Stiil og Orthographi lader til at være en temmelig ussel Makker, som ikke har kunne skrive 14 Linier uden at begaae 8 store Bommerter, men for Publikums Skyld, skal jeg tillade mig at gjøre opmærksom paa, at det som bekjendt er en aldeles frivillig og lovlig Sag at befatte sig med Stillinger, og at jeg for mit Vedkommende aldrig nogensinde har fortjent saadanne Summer, som anføres, paa een Stedfortræder. Jeg troer forresten, det ligger i Stillernes egen velforstaaede Jnteresse, at der existerer Stillings-Commissionairer, fordi hine nu nætop ved Concurrentsen erholde Steds. allerbilligst, hvilket selv Hr. P. maa kunne begribe, saafremt han ellers ikke er alt for tykhovedet. En Commissionair staaer desuden ofte ikke ubetydelig Risico, da han ikke sjælden maa give Sted. Forskud, uden at være vis paa at kunne anbringe dem; og jeg for mit Vedkommende har saaledes i denne Tid kun afsluttet een eneste Accord, endskjøndt jeg postdaglig i længere Tid har erholdt Ordres paa at skaffe Steds.; men uagtet al min maaskee overdrevne Forsigtighed, er der dog den bedste Udsigt for mig til at tabe en 50 Rbd., maaskee derover, da Stedf. nu forlange en umaadelig høi Betaling. Slutteligen bemærkes, at en Steds. jo kan lade være at lade sig leie, at naar han faaer, hvad derer ham lovet, har han ikke meere at fordre, og at en 400 Rbd. og derover, som flere Sted. ved mig have faaet, blot for Krigen, efter min Mening er en ret antagelig og god Hjælp for Vedkommende, naar de kun ikke bortspille Pengene eller drikke dem op. C. Krogh.
Viborger Samler, 1849-11-13
AVERTISSEMENTS. Efter Anmodning af Vedkommende bekjendtgjøres herved for dem, som have militaire Heste paa Foder, at disse ville blive inspicerede i Slutningen af denne og i næste Uge. Viborg Amtstue, den 12te November 1849. Morville, Damp-Chocolade, udarbeidet til den fuldkomneste Fiinhed i Undertegnedes Fabrik i Kjøbenhavn, erholdes til Fabrikpriserne hos Dhrr. Hjardemaal & Stochholm i Viborg, I det vi have bestræbt os for, saavel ved en omhyggelig Behandling, som fortrinlige Compositioner, at levere et i Forhold til Prisen ualmindeligt godt og smukt udstyret Fabricat, tillade vi os herved paa det Bedste at anbefale. samme. Gregersen & Lassen.
Viborger Samler, 1849-11-13
Stedfortrædere søges. Ugifte, værnefri Personer, der ere fødte i 1821, 1822, 1823. 1824 og 1825, kunne antages til Stedfortrædere mod høi Betaling. C. Krogh. Commissionair i Viborg.
Viborger Samler, 1849-11-13
Et nyt sort Silke-Langshawl er paa sidste Bal forbyttet med et ældre dito, og bedes af Jhændehaveren omvexlet paa Bogtrykkeriet.
Viborger Samler, 1849-11-13
Hvor et Parti Kampesteen er at faae tilkjøbs, anviser Adressecomptoiret.
Viborger Samler, 1849-11-13
God tyk Peberrod. faaes hos Chr. M. Andersen.
Viborger Samler, 1849-11-13
Fedt Bedekjød, af de bekjendte Beder fra Thiele, faaes Fredag og Løverdag hos Jacob Thisted.
Viborger Samler, 1849-11-13
Auction. Mandagen den 19de November, Kl. 10 Formiddag, afholdes paa Palstrup Auction over circa 40 Stkr. græssede Beder og Faar samt circa 4 2 Uld. A. Brun.
Viborger Samler, 1849-11-13
Samtlige Arvinger efter den under 9de Februar d. A. ved Døden afgangne, forhenværende Sognefoged og Gaardmand Christen Christensen Hvilsom af Grangaarden i Simmested Sogn, Rinds Herred, Viborg Amt, blandt hvilke skal være en Søn Christen Christensen, hvis Opholdsted, ikke vides, indkaldes herved med Aar og Dags Varsel at melde sig hos undertegnede Skifteforvalter og legitimere deres Arveret. Rinds-Gislum Herreders Contoir i Hobro, den 27de Octo Høyer. ber 1849.
Viborger Samler, 1849-11-13
Ved Proclama af Dags Dato, der vil blive læst ved vedkommende Retter, ere Creditorerne i Fisker Thomas Nielsens afdøde Enke, Mariane Jensdatters Bo af Nibe indkaldte med 12 Ugers Varsel til at anmelde og bevise deres Fordringer for underskrevne Skifteforvalter; hvilket herved endvidere bekjendtgjøres. Nibe, den 29de October 1849. W. Petersen. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-11-15
Skifte Tidende. Vivor Forsendes med Brevposten i Danmark og Hertugdommerne. Torsdagen den 15 Uovember 18449. Nr. 188. 77 Aarg.
Viborger Samler, 1849-11-15
Udenlandske Efterretninger. Storbritannien og Jrland. London, den 7de Novbr. Af de Beretninger, Capt. Sir James Ross har aflagt Admiralitetet, erfares, at Sir John Franklin og hans Stalbrødre ikke befinde sig i østlig Retning af noget seilbart Punct i de arctiske Regioner, og at, naar man vil antage, at de endnu ere ilive, da kan dette kun være under den Forudsætning, at de have taget en vestlig Cours. Paa sin lange Reise over Jsen har Sir J. Ross oversteget Jisbjerge, frygteligere end de hidtil af Reisende bestegne. Med sine Stalbrødre kom han til Vraget af Fux(Navnet paa Parros forulykkede Skib), hvor han fandt det gamle Telt vel vedligeholdt og Alt i den bedste Tilstand. Der efterlod han en stor Mængde Levnetsmidler og en med en archimmedisk Skrue forsynet Langbaad. Han har ikke truffet en eneste Esquimaux paa hiin farefulde Reise. Heraf er det klart, at Beretningen om de Esquimaur, der skulde have communiceret med ham saavelsom med Sir John Franklin, er falsk. Admiralitetet vil nu kalde Chefen for Chieftain til sig for at erholde af denne nærmere Meddelelser om Esquimaur's Udsagn. Kossuth er ikke ankommen fra Levanten med Dampskibet "Sultan, der i Nærheden af Dardanellerne har praiet den engelske Flaade og i Nærheden af Malta, den franske Eskadre i Middelhavet. Capitainen paa "Sultan, har i Constantinopel ikke hørt Noget og Kossuth.
Viborger Samler, 1849-11-15
Prindsen af Noers Søn har, ledsaget af Capt. Stanley Carr, indskibet sig paa Hamborgerskibet "Alfred, i Portsmouth, for at afgaae til Australien. Gaz, meddeler to af Dronning Victoria udstedede Proclamationer, hvori anordnes en almindelig Takkefest paa Grund af Choleraens Ophør.
Viborger Samler, 1849-11-15
Parlementet er prorogeret indtil den 16de Jan. 1850.
Viborger Samler, 1849-11-15
London, den 8de Novbr. Tidenderne indeholde Jntet af Vigtighed. – Kaffe vedbliver at stige. 3 pCt. Consols 92 3/4 a 3.
Viborger Samler, 1849-11-15
Frankerig. Paris, den 8de Novbr. Til de endnu circulerende Rygter om en voldsom Statstreg, der imidlertid dog ikke endnu har fundet Sted, føies Rygtet om et Præsidentbudskab, bestemt til at berolige Gemytterne med Hensyn til Rygterne om et coup d'etat; men Budskabet er udeblevet. Det synes at stadfæste sig, at de Ravneval ei antager Udenrigsministeriets Portesenille, der nu skal være bestemt for Flahant eller for Langrence.
Viborger Samler, 1849-11-15
Journal des Debats erklærer, at efter alle Efterretninger fra Marocco er en venskabelig Afgjørelse imellem Frankerig og Marocco bleven umulig. Næsten alle Consularauctoriteter og franske Undersaatter ere flygtede til Gibraltar. La Patrie melder fra St. Petersborg (d. 27de Octbr.), at efter en fransk Coureers Ankomst sammesteds, der erklærede de den engelske og franske Flaade tilstillede Befalinger for en Misforstaaelse, har Keiser Nicolaus fundet sig tilfredsstillet med Flygtningernes Jnternering, men derhos erklæret, at ingen udenlandsk Magt turde indblande sig i dette eller i Donaufyrstendømmernes Anliggender. Anliggenderne havde erholdt et langt fredeligere Udseende. Med 307 Stemmer imod 303 har Nationalforsamlingen, i Overeensstemmelse med Statsraadets Ønske, besluttet, ikke strax at discutere Fallour's Underviisnings Forslag, men først at lade det afgaae til Statsraadet. 3 pCt. 55. 85, 5 pCt. 88. 20.
Viborger Samler, 1849-11-15
Keiserdommet Østerrig. Wien, den 8de Novbr. Dronningen af Preussen og Sachsen have forladt Keiserstaden og ere allerede ankomne til Breslau. – J Krakau skal oprettes et russisk Consulat, og, efter Rygtet, skulle 200,000 Md. russiske Tropper forblive Vinteren igjennem samlede i Kongeriget Polen. "Lloyd melder fra Tenedos, at en engelsk Flaade, bestaaende af 3 Tredækkere, 4 mindre Linieskibe og 1 Dampskib er ankommen sammesteds for i Forening med den dertil bestemte franske Flaade (der imidlertid senere ere contramanderet) at ankre i Dardanellerne.
Viborger Samler, 1849-11-15
Kongeriget Preussen. Aarsdagen for Ministeriet Brandenburgs Tiltrædelse feiredes den 9de Novbr. i det Krollske Locale i Berlin af henved 1000 Deeltagere. Alle Ministrene og Gen. Wrangel vare tilstede. Loyale Toaster udbragtes for Kongen og Dronningen, Pøbel anarchiets Betvingere - Landets Frelsermænd - o. fl. A. Man lægge Mærke til, at v. Usedom, Medlem af det første Kammer har i en Skrivelse til sine Vælgere henviist paa Preussens ærefulde og værdige Forhold for at skabe Tydsklands Eenhed, men derhos ogsaa henledet sine Vælgeres Opmærksomhed derpaa: at saaledes som Sagerne nu staae, og naar ingen nye, ganske særegen Vending af Sagerne indtræffer, frembyder Trekongeforbundet liden Udsigt til lang Varighed og endnu mindre til videre Udbredelse. – Man sammenholde med Foranstaaende en Meddelelse af "Berl. Nachrichten, ifølge hvilken det preussiske Ministerium er saa overlæsset med Arbeider, at det sandsynligviis vil see sig nødsaget til at udsætte endnu i nogle Uger den af samme fastsatte Termin (den 15de Decbr.) til Rigsdagsvalgene.
Viborger Samler, 1849-11-15
Den preussiske Dampbaad "Adler har erholdt Befaling til at være parat til ved første Signal at løbe udtil en endnu ikke bekjendt Bestemmelse.
Viborger Samler, 1849-11-15
Weser Zeit. melder fra Berlin, at Velunderrettede forsikkre, at et høilstaaende Medlem i Forvaltningsraadet har talt om en fra Hanover og Sachsen adresseret Note til det saakaldte Forvaltningsraad, hvori der protesteres imod dette Raads eensidig fattede Beslutninger. Jøvrigt tales i Berlin om Vanskeligheder, der stille sig i Veien for Forbundscommissionen. - Efterretningen om hiin Note stadfæstes i den i Han. Zeit, indrykkede Erklæring fra den hanoverske Regjering angaaende de af Preussen i Forvaltningsraadet foreslaaede Forandringer i Forfatningsudkastet af 26de Mai (Trekongeforbundet). - Erklæringen lyder afslaaende og resumerer Hanovers Forslag om at lade Forfatningsudkastet bestaae uforandret og udsætte Sammenkaldelsen af Rigsdagen saalænge indtil Preussen har forenet sig med Østerrig og de øvrige tydske Stater, der endnu ei have tiltraadt Forbundet, og ved denne Ening og Overeenskomst enten hævet Jndvendingen imod Forfatningsudkastet eller forenet sig med Alle om Modificationer i samme. C. B. siger: I Hertugdømmerne Slesvigs og Holstens Anliggende tør man om kort Tid imødesee et afgjørende Skridt fra den preussiske Regjerings Side. Af Pastor Baumgartens Virksomhed til Fordeel for det nationale Parti, haabe Mange et godt Resultat. Pastor Baumgarten fra Slesvig opholder sig i denne Tid i Berlin. Saaledes melde Nogle, medens Andre paastaae, at hans Mission til Berlin og Ophold sammesteds er en puur Fabel.
Viborger Samler, 1849-11-15
Jndenlandske Efterretninger. Hs. Maj. Kongen har under 31te f. M., paa Krigsministerens derom nedlagte allerunderdanigste Forestilling. allerhøist approberet nye Uniformer m.v. for efternævnte Klasser af Civil Militaire ved Land=Etaten, nemlig: Generalkrigscommissairer, Land- og Sø-Krigscommissairer, Krigsraader og Overkrigscommissairer, Krigsassessorer, Generalauditeuren, Overauditeurer, Auditeurer, Armeens Regnskabsførere, Stabslægen, Overlæger, Underlæger, Stabsdyrlægen og Regimentsdyrlæger, og ere alle tidligere Bestemmelser for de ovennævnte Civil Militaires Uniformering herved satte ud af Kraft.
Viborger Samler, 1849-11-15
Friherre Pechlin ventes i disse Dage til Kjøbenhavn. Juridisk Examen for Ustuderede. Onsdagen den 7de Novbr.: C. W. F. Clausen og C. T. Lindemann, Beqvem; O. C. Schlichtkrull og S. S. Thomsen: Ei ubeqvem. - Torsdagen den 8de Novbr.: J. G. Willumsen, J. P. Nørregaard og C. Christensen: Ei ubeqvem. En forlod Examen. (Bl. Td.)
Viborger Samler, 1849-11-15
200 Borgere i Husum have sendt en Adresse til Borgermester Davids, omtrent i samme Tone som Aabenraaernes berygtede Adresse til Postmester Moltke. De opfordre ham til at forlade Byen, da Skjæbnen snart kan vende sig, i hvilket Tilfælde han intet Tilflugsted, vil kunne finde blandt dem. Naar Dansken er trængt tilbage uber die Marken Schleswig=Holsteins", da vil det være for sildig - mene Adressanterne –, derfor skal han nu skynde sig at komme afsted.
Viborger Samler, 1849-11-15
Pr. St. Anz." indeholder en officiel Berigtigelse af "O. P. A. 3 officielle Beretning om "Gesion" hvori Centralmagten og dens Organ behandles temmelig haanligt. Jfølge denne Berigtigelse har der aldrig været Tale om Vragets Udlevering til Danmark; Preussen gjør i Forbundets Navn Paastand paa at være dets rette Besidder og billiger aldeles Commandanten i Eckernførdes Optræden; dersom Andre end Preussen prøvede paa at føre det bort, saa vilde det ansee Danmark berettiget til at fratage dem det. Det er aldeles usandt, at bille og Oberst Hodges fornylig have aftalt nogen Plan om at bortføre Vraget; den danske Regjering har tvertimod ved Friherre Pechlin ladet erklære, at den ingenlunde tænker paa nogen Forandring af Status qvo med Hensyn til Fregatten, eller gjør nogen Paastand paa dens Udlevering, da den anseer samme for et i det tydske Forbunds Besiddelse overgaaet Krigsbytte. Jmidlertid har den preussiske Regering dog fundet, at Fregatten vilde være sikkrere gjemt i en preussisk Østersøhavn end i Eckernførdes, og den har i denne Hensigt henvendt sig til den østerrigske Regjering for ved dens Mellemkomst at faae Erkehertug Johans Samtykke til under preussisk Flag at føre den bort. Jmidlertid har den danske Regjering dog nedlagt en Protest herimod af det Jndhold, at, da Fregatten vel var tagen men ikke bragt i Sikkerhed inden Vaabenstilstandens Afslutning, saa maa Status qvo vedligeholdes under Stilstanden. Preussen har nu henstillet dette Retsspørgsmaal til den mæglende Magts, Storbritanniens Afgjørelse, og venter om kort Tid dens Svar. "UIndependance belge, meddeler fra Berlin, at det retrograde Parti ved det preussiske Hof ønsker en Forbindelse mellem Prinds Frederik af Hessen og Prindsesse Louise, Datter af Prinds Carl af Preussen, forderved at knytte Danmarks Politik til Preussens og i Forening at dæmpe den revolutionaire Aand i Hertugdømmerne.
Viborger Samler, 1849-11-15
En Gaardmand fra Venneberg Sogn fandtes i Løverdags hængende i en Lade hos en Mand i Gjurup, saa lavt, at han med Knæerne berørte Jorden. Samme Dag hang sig Apothekerens Karl i Hjørring, efter at have yttret for en af sine Medtjenere, at han var kjed af det og at han ikke kunde finde sig i at leve saa fiin. Han hang sig da i Grisehuset. Han var først kommen i Tjenesten til November. (Hjørr. Av.)
Viborger Samler, 1849-11-15
Udnævnelser. Under 4de November er der forundt Dr. philos. F. Lange og Organist ved vor Frue Kirke i Kjøbenhavn, J. P. C. Hartmann, Secretair ved den borgerlige Jndrullerings-Commission, R. af D., Titel som Professor, med Rang i 5te Classe Nr. 8 efter Rangforordningen. Under 2de November er Exam juris J. F. Schneider allern, beskikket til Copist i Kjøbenhavns Brandcommission. Under f. D. er Forstrandidat C. O. P. T. v. Obelitz allern, constitueret til indtil videre at være Skovrider, ved de Frederiksværkske Skove. Under 8de f. M. er en igjennem Kallundborgs Magistrat for R. Bache, forhenv. Kjøbmand af bemeldte Kjøbstad udfærdiget Skibs= og VaremæglerBeskikkelse, forsynet med allerhøist Confirmation. Under 9de f. M. er Told- og Consumtions=Controlleur i Varde, C. M. Tüchsen, allern, beskikket til Told- og Consumtions-Jnspecteur i Lemvig, og Toldcontrolleur i Hasle, K. K. Andersen, til Told- og Consumtions-Oppebørselscontrolleur i Varde mod at han for vedkommende Oppebørsler stiller befalet Sikkerhed.